Document ID: 31989R0456

*****
ΚΑΝΟΝΙΣΜΟΣ (ΕΟΚ) αριθ. 456/89 ΤΗΣ ΕΠΙΤΡΟΠΗΣ
της 23ης Φεβρουαρίου 1989
για τη θέσπιση ορισμένων διατάξεων όσον αφορά την έκδοση πιστοποιητικών ΣΜΣ για τις πατάτες για σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,
Εκτιμώντας:
ότι, με τον κανονισμό (ΕΟΚ) αριθ. 3999/88 (1), η Επιτροπή ενέκρινε συντηρητικά μέτρα όσον αφορά την αναστολή της εκδόσεως πιστοποιητικών ΣΜΣ των οποίων η αίτηση υποβλήθηκε μετά τις 22 Δεκεμβρίου 1988 για τις πατάτες για σπορά της πιστοποιημένης κατηγορίας που υπάγονται στον κωδικό ΣΟ 0701 10 00·
ότι έχει ξεπεραστεί το ανώτατο ενδεικτικό όριο και συνεπώς είναι σκόπιμο να παραταθεί η αναστολή αυτή έως το τέλος της περιόδου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων για Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση των πιστοποιητικών ΣΜΣ για τις πατάτες για σπορά της πιστοποιημένης κατηγορίας, που υπάγονται στον κωδικό ΣΟ 0701 10 00, αναστέλλεται έως τις 30 Σεπτεμβρίου 1989.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 1989.

Labels: 3
6